Vikersund
Vikersund je gradić u općini Modum u norveškom okrugu Buskerud. Udaljen je 30 km južno od Hønefossa i 40 km sjeverozapadno od Drammena. Nalazi se u jugozapadnom rukavcu jezera Tyrifjorden. Kroz Vikersund prolazi kamionska cesta 35, a ima i željezničku stanicu, koja se nalazi u sklopu Randsfjordenske pruge, koja je izgrađena 1866, 2 godine prije no što je dovršen dio ove pruge između Drammena i Randsfjordena. Vikersund je historijski bio važan u industriji celuloze i papira. Drvo je transportirano Tyrifjordenom, pa dalje niz rijeku Drammenselvu. Grad ima osnovnu i srednju školu. Između Vikersunda i Krøderena nalazi se željeznički muzej Krøderenbanen. Hotel "Tyrifjord" smješten je u fjordu nasuprot Vikersundu i udaljen je samo 3 minute vožnje od kompleksa skijaških skakaonica, u kojem je i najveća letaonica na svijetu, Vikersundbakken. Općina Modum ima mnoge kulturne i sportske objekte. U spomenutom kompleksu nalazi se još 7 padina na kojima se može skijati, a tu su i tereni za golf. Vikersund je ipak najpoznatiji po Vikersundbakkenu, letaonici na kojoj su dosad održana 4 svjetska prvenstva u skijaškim letovima (1977, 1990, 2000. i 2012). U februaru 2011. na njoj je postavljen i trenutni svjetski rekord koji iznosi 246,5 m, a vlasnik je domaći skakač, Johan Remen Evensen.